
Udruga CeZaM Zaprešić ovim putem objavljuje Javni poziv zainteresiranim pripadnicima ciljne skupine našeg projekta financiranog sredstvima Europskog socijalnog fonda plus. Riječ je o projektu CeZaM - mjesto za mene, broj ugovora SF.3.4.11.05.0016, koji Udruga CeZaM Zaprešić provodi u partnerstvu s Hrvatskim zavodom za socijalni rad i Centrom za pružanje usluga u zajednici Zagreb. Naš projekt “CeZaM - mjesto za mene” će omogućiti dostupnosti i bolju kvalitetu socijalnih usluga za minimalno 102 djece i mladih na području grada Zaprešića i okolice. Tijekom tri godine trajanja projekta ukupno ćemo pružiti 2.158 socijalnih usluga kroz sljedeće programe Ljetne radionice, Terapija igrom, Program radionica kreativno - emocionalnog savjetovanja, Trening životnih vještina, Program razvoja socijalnih vještina, program Vještine za život - put do samopouzdanja, Individualna pomoć u učenju te kroz različite oblike individualnih savjetovanja.

Ciljna skupina našeg Projekta su djeca bez roditelja/odgovarajuće roditeljske skrbi, djeca i mladi s problemima u ponašanju, djeca i mladi u riziku te djeca i mladi žrtve nasilja.

Za sudjelovanje u aktivnostima potrebno je popuniti prijavni obrazac za iskaz interesa koji će biti objavljen i dostupan na web stranicama udruge “Udruga CeZaM Zaprešić” (www.czmz.hr).
 
Nakon podnošenja prijave za iskaz interesa za pružanje socijalne usluge od predmeta interesa, Udruga će prema redoslijedu prijave napraviti listu prijavitelja s uredno ispunjenim prijavnim obrascem.

S obzirom na ograničene kapacitete prednost pri uključivanju u pružanje socijalnih usluga imat će oni prijavitelji s najbrže podnesenim prijavama koje su uredno i kompletno popunjene.

One prijavitelje koji su se pravovremeno prijavili kontaktirati će predstavnici Udruge te ih uputiti u postupak inicijalne provjere potreba te utvrđivanja pripadnosti ciljnoj skupini, sukladno dostupnom kapacitetu za pružanje određene socijalne usluge. Po utvrđivanju opravdanosti potrebe i pripadnosti ciljnoj skupini zainteresiranih koji su uzeti u obradu, formirat će se Lista korisnika koji će se uključiti u pružanje usluge. Lista korisnika će biti temeljena na redoslijedu prijave zainteresiranih, uz zadovoljavanje uvjeta pripadnosti ciljnoj skupini našeg projekta. Lista korisnika će se nadopunjavati s Liste iskaza interesa kada se oslobodi mjesto za uslugu nakon provedenog postupka inicijalne provjere potreba te utvrđivanja pripadnosti ciljnoj skupini za pojedinog korisnika.

Liste iskaza će biti privremene te će se periodično objavljivati ovisno o definiranim terminima pružanja pojedinih socijalnih usluga.

Ciljne skupine su sljedeće:
1. Djeca bez roditelja/bez odgovarajuće roditeljske skrbi - odnosi se na djecu do 18. godine (na dan ulaska u projektnu aktivnost) bez roditelja (npr. čiji su roditelji preminuli, nepoznati, nepoznatog prebivališta/boravišta, lišeni prava na roditeljsku skrb) ili bez odgovarajuće roditeljske skrbi, uključujući djecu bez odgovarajuće roditeljske skrbi iz obitelji u kojima su izrečene/u tijeku su mjere obiteljsko - pravne zaštite.

2. Djeca i mladi u riziku - za potrebe ovog Poziva djecom i mladima u riziku smatraju se djeca do 18. godine (na dan ulaska u aktivnost) i mladi od 18. do 21. godine (na dan ulaska u aktivnost) u obiteljima u kojima su prisutni čimbenici rizika koji mogu negativno utjecati na njihov razvoj, sigurnost ili dobrobit. Ti uvjeti uključuju, ali nisu ograničeni na: zanemarivanje, zlostavljanje, nasilje među roditeljima, siromaštvo, zdravstvene poteškoće, mentalne poteškoće roditelja, ovisnosti, razvod ili razdvojeno roditeljstvo te nedostatak roditeljskih kompetencija i sl.

3. Djeca i mladi žrtve nasilja - odnosi se na djecu do 18. godine (na dan ulaska u projektnu aktivnost) žrtve obiteljskog nasilja i vršnjačkog nasilja (nasilja među djecom i mladima) i mlade od 18. do 21. godine (na dan ulaska u projektnu aktivnost), žrtve vršnjačkog nasilja (nasilja među djecom i mladima).

4. Djeca i mladi s problemima u ponašanju - odnosi se na djecu do 18. godine (na dan ulaska u projektnu aktivnost) i mlade od 18. do 21. godine (na dan ulaska u projektnu aktivnost) kojima je zbog iskazanih problema u ponašanju (kojima ugrožavaju svoja prava i interese, kao i prava i interese članova obitelji ili drugih osoba) potrebna intervencija nadležnih institucija bez obzira na vrstu, stupanj i intenzitet iskazanih problema u ponašanju te na djecu i mlade u riziku za razvoj problema u ponašanju.

Socijalne usluge koje su na raspolaganju su sljedeće te uz svaku stoji redni broj ciljne skupine koja se može za nju iskazati interes:


· Socijalna usluga “Trening životnih vještina”
· Ciljne skupine pod rednim brojem: 1


· Socijalna usluga “Ljetne radionice”
· Ciljna skupina pod rednim brojem: 2
 
· Socijalna usluga “Program razvoja socijalnih vještina”
· Ciljna skupina pod rednim brojem 2 i 4


· Socijalna usluga “Individualno socijalno-pedagoško savjetovanje”
· Ciljna skupina pod rednim brojem: 2 i 4 


· Socijalna usluga “Program radionica kreativno-emocionalnog savjetovanja”
· Ciljne skupine pod rednim brojem: 2


· Socijalna usluga program radionica “Vještine za život - put do samopouzdanja”
· Ciljne skupine pod rednim brojem: 2 i 3


· Socijalna usluga „Individualna pomoć u učenju“
· Ciljne skupine pod rednim brojem: 2


· Socijalna usluga „Terapija igrom“
· Ciljne skupine pod rednim brojem: 2 i 3 

Dokazna dokumentacija o pripadnosti ciljnoj skupini podnosi se u sklopu inicijalne provjere potreba te utvrđivanja pripadnosti ciljnoj skupini. 

Riječ je o sljedećim dokumentima koji su navedeni za svaku od ciljnih skupina:


· Djeca bez roditelja/bez odgovarajuće roditeljske skrbi

Dokaz pripadnosti ciljnoj skupini:
- preslika osobne iskaznice ili putovnice ili dokumenta jednake ili slične
vrijednosti iz kojeg je nedvojbeno moguće utvrditi identitet i dob sudionika
i
- potvrda Hrvatskog zavoda za socijalni rad kojom se potvrđuje da je pripadnik
ciljne skupine dijete bez roditelja/bez odgovarajuće roditeljske skrbi


· Djeca i mladi u riziku

Dokaz pripadnosti ciljnoj skupini:
- preslika osobne iskaznice ili putovnice ili dokumenta jednake ili slične
vrijednosti iz kojeg je nedvojbeno moguće utvrditi identitet i dob sudionika


· Djeca i mladi žrtve nasilja

Dokaz pripadnosti ciljnoj skupini:
- preslika osobne iskaznice ili putovnice ili dokumenta jednake ili slične
vrijednosti iz kojeg je nedvojbeno moguće utvrditi identitet i dob sudionika


· Djeca i mladi s problemima u ponašanju

Dokaz pripadnosti ciljnoj skupini:
- preslika osobne iskaznice ili putovnice ili dokumenta jednake ili slične
vrijednosti iz kojeg je nedvojbeno moguće utvrditi identitet i dob sudionika
i
- rješenje/potvrda Hrvatskog zavoda za socijalni rad kojom se potvrđuje da je
pripadnik ciljne skupine dijete ili mlada osoba s problemima u ponašanju
ili
- potvrda odgojno-obrazovne institucije kojom se potvrđuje da je pripadnik ciljne
skupine dijete ili mlada osoba s problemima u ponašanju

Napomena: Ovim putem skrećemo pozornost kako će po dolasku na pružanje prve socijalne usluge roditelj/zakonski skrbnik korisnika popuniti i potpisati Izjavu čijim potpisom daje suglasnost za davanje obveznog seta osobnih podataka korisnika koji uključuje: ime i prezime, OIB, spol, datum rođenja, status na tržištu rada i status obrazovanja i to u svrhu izvještavanja o projektnim pokazateljima nadležnim tijelima za nadzor i kontrolu projekta. U tu svrhu obveza je roditelja/zakonskog skrbnika djeteta popunjavanje i potpis Ulaznog i Izlaznog obrasca s ciljem izvještavanja nadležnih tijela o pokazateljima projekta. Izjava te Ulazni obrazac popunjavaju se na licu mjesta prilikom pružanja prve socijalne usluge, a Izlazni obrazac prilikom pružanja zadnje socijalne usluge korisniku za vrijeme provedbe projekta. U procesu prijave i provedbe projekata odnosno izvršavanja ugovora o dodjeli bespovratnih sredstava u sklopu PULJP-a dolazi do obrade osobnih podatka ispitanika. Osobni podaci ispitanika obrađuju se u svrhu izrade i podnošenja projektnog prijedloga, provedbe postupka dodjele bespovratnih sredstava, sklapanja i izvršavanja ugovora o dodjeli bespovratnih sredstava, provedbe revizije i kontrole postupaka odabira, postupaka dodjele bespovratnih sredstava i izvršenja ugovora o dodjeli bespovratnih sredstava te u svrhu provođenja vrednovanja provedbe PULJP-a.

Obrada osobnih podataka provodi se temeljem i sukladno odredbama Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka), odredbama Zakona o provedbi Opće uredbe o zaštiti podataka (Narodne novine br. 42/18), kao i drugim odredbama zakonodavstva Europske unije te odredbama drugih zakona i propisa Republike Hrvatske koje reguliraju područje zaštite osobnih podataka. Trajanje sudjelovanja u aktivnosti pojedinog korisnika socijalne usluge je minimalno 15 susreta, ukoliko je potrebno više to će biti predmet procjene stručnjaka koji će pružati socijalnu uslugu korisniku. Na web stranicama Udruge CeZaM Zaprešić (www.czmz.hr) svaku od socijalnih usluga objaviti će se prijavni obrasci u on-line obliku te će se prijave podnositi on-line.
Pozivamo sve zainteresirane da se čim prije prijavi i pridruži nam se u provedbi našeg projekta CeZaM - mjesto za mene.

Podrska za djecu i mlade kroz razgovor, razvoj vjestina,
kreativnost i ucenje.

